അലന് ഷുഹൈബിന്റെ ജാമ്യം റദ്ദാക്കണം എന്ഐഎ സുപ്രിംകോടതിയില് കൊച്ചി: പന്തീരങ്കാവ് യു.എ.പി.എ കേസില് അലന് ഷുഹൈബിന്റെ ജാമ്യം റദ്ദാക്കണമെന്നാവശ്യപ്പെട്ട് സുപ്രീം കോടതിയെ സമീപിച്ച് എന്.ഐ.എ. ഇത് സംബന്ധിച്ച് എന്.ഐ.എ ഹര്ജി നല്കി.കൊച്ചിയിലെ പ്രത്യേക എന്ഐഎ കോടതി അനുവദിച്ച ജാമ്യം റദ്ദാക്കാന് ഹൈക്കോടതി തയാറാകാത്ത സാഹചര്യത്തിലാണ് കേന്ദ്ര ഏജന്സി സുപ്രിംകോടതിയെ സമീപിച്ചത്. കേസില് ജയിലില് കഴിയുന്ന താഹ ഫസല് കഴിഞ്ഞയാഴ്ച ജാമ്യം തേടി സുപ്രീം കോടതിയെ സമീപിച്ചിരുന്നു. ഈ കേസിലെ വാദത്തിനിടെയാണ് അലന്റെ ജാമ്യം റദ്ദാക്കണമെന്നാവശ്യപ്പെട്ട് ഉടന് ഹര്ജി നല്കുമെന്ന് എന്.ഐ.എ സുപ്രീം കോടതിയെ അറിയിച്ചിരുന്നു. അതിന്റെ ഭാഗാമായിട്ടാണ് ഹര്ജി നല്കിയത്. ഇതോടെ അലന്റെയും താഹയുടെയും ഹര്ജി ഒരുമിച്ച് പരിഗണിക്കും. ഹര്ജി സമര്പ്പിച്ച വിവരം അഡിഷണല് സോളിസിറ്റര് ജനറല് എസ്.വി. രാജു കോടതിയെ അറിയിച്ചു. ഓഗസ്റ്റ് 24ന് കേസ് പരിഗണിക്കാമെന്ന് ജസ്റ്റിസ് നവീന് സിന്ഹ അധ്യക്ഷനായ ബെഞ്ച് വ്യക്തമാക്കി. താഹ ഫസലിന്റെ ജാമ്യാപേക്ഷയിലും, അലന് ഷുഹൈബിന്റെ ജാമ്യം റദ്ദാക്കണമെന്ന എന്.ഐ.എയുടെ ഹര്ജിയിലും വാദം കേള്ക്കും.